b'\n_START_ARTICLE_\nAlergen\n_START_PARAGRAPH_\nAlergen je vrsta antigena, ki povzro\xc4\x8da zelo \xc5\xbeivahen\xc2\xa0imunski odziv, pri katerem se\xc2\xa0imunski sistem bori z zaznano domnevno gro\xc5\xbenjo, ki je se sicer ne\xc5\xa1kodljiva za telo. Take reakcije se imenujejo\xc2\xa0alergije._NEWLINE_V bolj strokovnem smislu je alergen antigen, ki je sposoben spodbujanja\xc2\xa0preob\xc4\x8dutljivostne reakcije tipa 1\xc2\xa0pri\xc2\xa0atopijskih\xc2\xa0posameznikih prek odgovora\xc2\xa0imunoglobulinov E (IgE). Ve\xc4\x8dina ljudi nakopi\xc4\x8di odzive imunoglobulinov E le kot obrambo pred oku\xc5\xbebami z zajedavci. Vendar pa se nekateri posamezniki odzivajo na \xc5\xa1tevilne pogoste okoljske antigene. Ta dedna nagnjenost se imenuje atopija. Pri\xc2\xa0atopijskih posameznikih neparazitski antigeni spodbujajo neprimerno proizvodnjo protiteles IgE, kar vodi do preob\xc4\x8dutljivosti tipa 1._NEWLINE_Ob\xc4\x8dutljivost se zelo razlikuje od \xc4\x8dloveka (ali druge \xc5\xbeivali) do \xc4\x8dloveka. Za posameznika je lahko alergena \xc5\xa1iroka paleta snovi.'